Edith Baumann

Edith BAUMANN (naskiĝinta la  en Prenzlauer Berg, mortinta la  en Berlino) estis FDJ- kaj SED-funkciulino en la Germana Demokratia Respubliko. Inter 1947-1953 ŝi estis la edzino de Erich Honecker.

 Vivo 
La filino de masonisto kaj stenotipistino membriĝis en 1925 al la "Socialisma Laborista Junularo" kaj estraranis ĉe la "Junaj Socialistoj". En 1931 ŝi aliĝis al la partio "Sozialistische Arbeiterpartei Deutschlands" (SAPD) kaj iĝis estraranino ĉe la junulara organizaĵo "Sozialistischer Jugend-Verband Deutschlands" (SJVD). Ŝi arestitis en aŭtuno 1933 kaj restis enprizone ĝis 1936.

En septembro 1945 ŝi komisiitis formi la Centran porjunularan komitaton por la Sovetia zono sub la gvidado de Erich Honecker. Ŝi vicestris kaj kunfondis en marto 1946 FDJ. Unue ŝi fariĝis ĝenerala sekretariino kaj poste - ĝis 1949 - vicesetrino de FDJ, denove sub Erich Honecker. Pro la perfortita unuiĝo de la socialdemokratoj kun la komunistoj en 1946 ŝi aŭtomate iĝis membrino de SED, al kiu ŝi apartenis ĝismorte.

Inter 1949-53 ŝi estis ano en la Sekretariejo de la Centra komitato de SED kaj estis ĉefa sekretariino de la SED-distriktosekcio Berlino. Inter 1955-61 ŝi gvidis la laborgrupon porvirinan ĉe la Centra komitato kaj kandidatis inter 1958-63 por la politburoo de SED. Inter 1961-63 ŝi estis paralele sekretariino de la Centra komitato de SED. Poste ŝi deĵoris ĝis 1973 kiel urba konsilianino kaj sekretariino de la Magistrato de Berlino.

En 1947 ŝi kunfondis la Demokratian virinan ligon (DFD), kie ŝi estraranis ĝis 1964. Ekde 1949 ĝismorte ŝi estis deputitino ĉe Volkskammer.

 Honoroj 
 1955, 1959 kaj 1960 Ordeno "Banner der Arbeit"
 1955 Clara-Zetkin-medalo
 1955 Vaterländischer Verdienstorden (arĝente)
 1965 Vaterländischer Verdienstorden (ore)
 1969 Honora buko aldone al "Vaterländischer Verdienstorden" (en oro)
 1989 poŝtmarko kun ŝia portreto

 Verkoj 
 Die Geschichte der deutschen Jugendbewegung. Ein Vortrag. Berlin 1947.
 Bericht über die Ratstagung der IDFF in Peking und ihre Bedeutung für unsere Arbeit in Deutschland. Berlin 1956

 Fonto 

 Literaturo 
 Handbuch der Volkskammer (2. Wahlperiode), Kongress-Verlag Berlin 1957
 Handbuch der Volkskammer (3. Wahlperiode), Kongress-Verlag Berlin 1959
 Hans-Rainer Sandvoß: Widerstand in Prenzlauer Berg und Weißensee. (= Schriftenreihe Widerstand 1933–1945, ISBN 3-926082-03-8; Band 12). Gedenkstätte Deutscher Widerstand, 2000 (Baumann en la kontraŭnazia agado)
 Mario Niemann, Andreas Herbst: SED-Kader. Die mittlere Ebene. Biographisches Lexikon. 2010, S. 101

 Eksteraj ligiloj 


 Pri la geedzeco kun Honecker

Kategorio:Germanaj politikistoj
Kategorio:Germanaj komunistoj
Kategorio:Membroj de Socialista Unueca Partio de Germanio
Kategorio:Personoj de GDR